Ontgroening-slagoffer beleef terugslagAndrew Searle Andrew Searle (14), die seun wat tydens ŉ “ontgroeningspeletjie” in ŉ skoolkoshuis met ŉ skoen in ŉ kussingsloop teen die kop geslaan is, het ŉ terugslag beleef. Searle, ŉ leerling aan Hoërskool York, is sedert die voorval verlede Dinsdagoggend plaasgevind het, in ‘n hospitaal in George. Lees meer hier. Searle is vir bloeding op die brein behandel en het vroeër die week goeie vordering getoon waarna hy van die waakeenheid na ŉ gewone saal geskuif is. Hy het egter gister verswak en is weer in die waakeenheid opgeneem. Volgens sy dokters sal hy nog ŉ operasie moet ondergaan vir ŉ bloedklont agter sy oog. Intussen is daar Dinsdag met dissiplinere optrede begin teen sewe leerlinge van die skool wat glo by die voorval betrokke was. Een van die leerlinge is reeds skuldig bevind en vir sewe dae geskors. Hy moet ook gemeenskapsdiens by die skool verrig en vir berading gaan.